Document ID: 31988R2096

*****
ΚΑΝΟΝΙΣΜΟΣ (ΕΟΚ) αριθ. 2096/88 ΤΗΣ ΕΠΙΤΡΟΠΗΣ
της 14ης Ιουλίου 1988
για την προσωρινή αναστολή της πώλησης βουτύρου από δημόσιο απόθεμα δυνάμει του κανονισμού (ΕΟΚ) αριθ. 2315/76
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2315/76 της Επιτροπής της 24ης Σεπτεμβρίου 1976 σχετικά με την πώληση βουτύρου από δημόσιο απόθεμα (3), όπως τροποποιήθηκε τελευταία από τον κανονισμό (ΕΟΚ) αριθ. 442/88 (4), προβλέπει την πώληση βουτύρου από δημόσιο απόθεμα σε τιμή ίση με την τιμή αγοράς που εφαρμόζεται από τον οργανισμό παρέμβασης, προσαυξημένη κατά 1 ECU ανά 100 χιλιόγραμμα· ότι, λαμβανομένων υπόψη των μέτρων για τη διάθεση βουτύρου σε μειωμένη τιμή, θα υπάρχουν επαρκείς ποσότητες στην αγορά βουτύρου κατά τους επόμενους μήνες· ότι, κατά συνέπεια, είναι σκόπιμο να ανασταλούν οι πωλήσεις που προβλέπονται στον κανονισμό (ΕΟΚ) αριθ. 2315/76 προκειμένου να αποφευχθούν διαταραχές στην αγορά·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται η πώληση βουτύρου δυνάμει του κανονισμού (ΕΟΚ) αριθ. 2315/76.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουλίου 1988.

Labels: 3
4
17